Kurz Web Developer je pre teba, ak sa chceš naučiť programovať dynamické webové stránky. Máš zmáknuté klasické HTML, ale ako teraz na stránku pridáš produkt? Ako upravíš článok? Ako spracuješ formulár alebo odošleš email? Naučíš sa v tomto kurze. Fakt musíš kopírovať header a footer do HTML kódu každej podstránky? Odteraz nebudeš musieť. Čo ak chceš evidovať, registrovať a prihlasovať používateľov? Odteraz môžeš.
Klasickým HTML vieš tvoriť tzv. statické stránky. V tomto kurze sa, vďaka jazyku PHP a MySQL databázam, naučíš robiť stránky dynamické. A ak chceš, môžeš dynamickým stránkam hovoriť aplikácie.
V tomto kurze sa naučíš tvoriť plnohodnotné webové aplikácie. Na tomto kurze sa naučíš programovať dynamické webstránky. Počítaj s tým, že na kurze sa bude veľa programovať.
Dĺžka kurzu: 12 týždňov
Počet hodín kurzu: 72 hodín
Kurz sa koná: v utorky a štvrtky od 18:00 do 21:00
Na kurze všetko vysvetlíme na jednoduchých príkladoch ako todo aplikácia alebo blog. Ale zistíš, že presne to isté sa dá použiť na naprogramovanie vlastného CMS systému alebo e-shopu alebo akejkoľvek inej aplikácie, ktorú potrebuješ.
Pretože koho baví stále sa hrabať v HTML kóde, len aby na stránku pridal novinku? Naučíš sa spraviť rozhranie, cez ktoré si ju klient pridá sám. A vôbec, kto má čas písať všetok ten HTML kód ručne? V tejto dobe? So všetkými tými knihami, ktoré chceš ešte prečítať, aby si sa pred kamarátmi mohol chváliť o koľko si múdrejší? Ty na to nemáš čas. Nechaj PHP, nech spraví robotu za teba.
Prečo ísť na kurz? Pretože sa chceš naučiť programovať. Pretože chceš vedieť spracovať dáta od používateľov. Pretože chceš vôbec mať používateľov. Pretože HTML stránka je síce fajn, ale ty chceš skutočnú internetovú aplikáciu.
V cene kurzu je cez 100 videotutoriálov, viac než 20 hodín videí, ktoré pokrývajú kopu ďalších tém, ktoré nestihneme na hodine. Tieto videá ti zostanú naveky. A to sa oplatí.
A navyše, tento kurz je akreditovaný Ministerstvom školstva SR, takže po jeho úspešnom absolvovaní získaš od nás pekný certifikát.